internet vaartha 79 Views
న్యూఢిల్లీ : హెచ్‌పిఎల్‌ ఎలక్ట్రిక్‌ అండ్‌పవర్‌ రూ. 361 కోట్ల ఐపిఒ సమీకరణకు మార్కెట్లకు వస్తోంది. గురువారం నుంచి ఐపిఒ ప్రారంభం అవుతుంది. 175-202 రూపాయలు ఇష్యూధరగా ప్రకటించింది. లీడ్‌మేనేజర్లుగా ఎస్‌బిఐ కేపిటల్‌ మార్కెట్స్‌, ఐసిఐసిఐ సెక్యూరిటీస్‌, ఐడిఎఫ్‌సి సెక్యూ రిటీస్‌ వ్యవహరిస్తున్నాయి. ఈనెల 26వ తేదీ సోమవారం ఇష్యూముగుస్తుంది. కంపెనీ తనడిఆర్‌హెచ్‌ ప్రాస్పెక్టస్‌ను సెబి వద్ద గడచిన ఫిబ్రవరిలోనే దాఖలుచేసింది. సెబి మేనెలలో అనుమతులిచ్చింది. కంపెనీ బిఎస్‌ఇ, ఎన్‌ఎస్‌ఇ రెండింటిలోను జాబితాకావాలని ప్రతిపాదించింది. హెచ్‌పిఎల్‌ ఎల క్ట్రిక్‌ పవర్‌కంపెనీ కొత్తఢిల్లీ కేంద్రంగా పనిచేస్తోంది. విద్యుత్‌ ఉపకరణాల ఉత్పత్తిలో కీలకంగా ఉంది. మీటర్‌ పరిష్కారాలు, స్విచ్‌గేర్లు, లైటింగ్‌యంత్రా లు, వైర్లు, కేబుల్స్‌ వంటివి కస్టమర్లు, సంస్థాగత కస్టమర్ల అవసరాలకు అనుగుణంగా ఉత్పత్తులు చేస్తోంది. ఈ ఐపిఒద్వారా సమకూరిన సొమ్మును రుణాలు చెల్లించడం, మూలధన అవసరాలు, ఇతర సాధారణ కార్పొరేట్‌ అవసరాలకు వినియోగిస్తుంది. కంపెనీ రాబడులు, లాభదాయకతపరంగా సాను కూలంగానే ఉంది. మొత్తం రుణాలు 306 కోట్లనుంచి 548 కోట్లకు పెరిగాయి. రెలిగేర్‌బ్రోకింగ్‌ కంపెనీ ప్రకారంచూస్తే ఈ కంపెనీ 130 కోట్లరుణభారం తగ్గిస్తుందని ఐపిఒ నిధులను వెచ్చించనున్నట్లు తెలుస్తోంది.